**OBOLENJA IN POŠKODBE DIHAL**

 **SPLOŠNO**

* Obolenja in poškodbe dihal so: bronhitis, astma, pljučnica, angina, gripa ter druge.
* Pri vseh so simptomi podobni, predvsem pa je potrebno čim več počivati, piti veliko tople tekočine in zaužiti dovolj vitamina C.

**BRONHITIS**

* Bronhitis je vnetje večjih dihalnih poti (sapnic ali bronhijev).
* Najpogosteje nastane kot posledica virusne okužbe. Razlikujemo dve obliki bronhitisa: akutni, ki se pojavi nenadoma in se hitro konča, in kronični, ki se ponavlja vsako zimo z večmesečnim kašljem in gnojnim izmečkom.
* SIMPTOMI: težko dihanje, povišana telesna temperatura, kašelj, utrujenost, odpoved dihal in prizadetost srca.

**ASTMA**

* Astma je trajno vnetje dihalnih kanalov, vpliva na pretok zraka v pljuča in iz njih ter s tem povzroča oteženo dihanje.
* Ko alergeni pridejo v stik z vnetimi bronhiji, se ti še bolj zožijo, stisnejo in s tem močno otežijo dihanje. Če sindrom napreduje, pride do astmatičnega napada.
* Astma je med pljučnimi boleznimi najpogostejša, saj prizadene 15-17 % ljudi. Zdravila za astmo ni; da se pa blažiti simptome.

**PLJUČNICA**

* Pljučnica je vnetje drobnih pljučnih mešičkov.
* Lahko se razvije že iz prehlada.
* Pojavlja se pri ljudeh vseh starosti, vendar je zlasti nevarna za starejše ljudi ter kronične bolnike, pri katerih je vodilni vzrok smrti.
* Obstajajo cepiva proti določenim mikroorganizmom, ki povzročajo pljučnico.

**ANGINA**

* Angina je vnetje mandljev in žrela.
* Simptomi: povišana telesna temperatura, glavobol, bolečine v žrelu pri požiranju. Bolečine so lahko celo tako močne, da je moteno požiranje sline.
* Zdravilo za zdravljenje angine je penicilin v obliki tablet ali sirupa, v ustreznem odmerku, ki ga predpiše zdravnik. Zdravljenje traja 10 dni.

**GRIPA**

* Gripa je okužba dihalnih poti, ki jo povzročajo virusi gripe tipa A, B ali C. Je nalezljiva ter se prenaša kapljično. Bolezenski znaki so hujši in trajajo dlje kot tisti pri prehladu. Okrevanje traja od enega do dveh tednov.
* Vsako leto se proti gripi lahko cepimo.